Bubez Guesthouse | Resensies
Pc S - Mrt 2020
Gasvry. Professioneel. Keurig.
Goed toegeruste en keurige verblyf. Personeel vriendelik, gasvry en baie professioneel.
Bubez Guesthouse's terugvoer
Baie dankie vir jou puik resensie, Pc. Dit was inderdaad 'n besondere plesier om iemand van jou kalieber by ons te huisves. Die positiewe manier waarmee jy na ons plek kyk laat ons klein, dog diep en innig dankbaar voel.
Lionel en Hannie Meyer
Ntombebandla S - Feb 2020
Peaceful, quiet, beautiful, clean place. Friendly hosts. The view is so breathtaking. Beds were comfortable to sleep on. I definitely would recommend it to anyone.
Thank you so much for your beautiful review Ntombebandla. A wise man once said "we do not see things the way they are, we see things the way we are". In our view our place is beautiful because of the beautiful way you look at it. It was indeed a pleasure to accommodate you and your beautiful children with us.
Lionel and Hannie Meyer
Baie vriendelik ontvang deur ons gasheer Lionel. Baie vining en professioneel ingeteken en na ons kamers geneem. Kamers is baie netjies, skoon en ruim. Die dek by ons kamers was 'n groot pluspunt. Lekker ontspan en die uitsig was ongelooflik mooi en rustig. Lionel het ons baie tuis laat voel en lekker met ons gesels en inligting gedeel omtrent die dorp. Die ontbyt Sondagoggend was heerlik. Sal Bubez Guesthouse weer besoek en sal definitief aanbeveel. Lionel en Hannie, baie dankie vir die lekker kuier, julle plekkie is pragtig.
Baie dankie vir julle spoggerige resensie Suzette. Julle is sulke aangename mense en dit was voorwaar vir ons 'n plesier en 'n voorreg om julle te huisves. Ons hoop julle kon 'n vinnige draai by ons wêrelderfenisroete maak. Indien nie sal julle beslis êrens in die toekoms weer by ons 'n draai moet kom maak. Dit sal dan vir ons 'n voorreg wees om julle weer by ons te kan verwelkom.
Regtig 'n plek om te besoek. Skoon, netjies en ruim. Beddens slaap baie lekker. Hoogs aanbeveelbaar.
Baie dankie vir jou pragtige resensie Letitia. Dit was inderdaad vir ons 'n voorreg om julle te huisves. Julle was sulke maklike mense om tevrede te stel.
Nadia H - Apr 2019
Wat 'n pragtige plek en oulike oom en tannie, dankie vir die besoek, ons sien julle beslis weer, baie netjies en die mooiste uitkyk.
Baie dankie vir jou mooi resensie. Dit was so 'n plesier om julle te huisves.
DIt is net besondere mense soos julle wat die mooi in ander mense en hul dinge sien. Dit is maar eintlik as gevolg hiervan dat julle dit vir ons so maklik gemaak het om julle tevrede te stel.
Lionel en Hannie
Ek sal Bubez enige tyd aanbeveel weens die uitstekende gasvryheid.
Bubez Guesthouse was alles wat ek verwag het en nog baie meer. Die ligging en die uitsig is onverbeterlik. Weens my nuuskierigheid as 'n reisiger in 'n vreemde dorp het ek die eienaars gepeper met miljoene vra oor hulle dorp en die geskiedenis daarvan. Lionel, die gasheer, het my en my seun op 'n uitstappie geneem in sy motor en ons na verskeie watervalle en ander besienswaardighede geneem wat heeltemal onbekend is aan enige ander toeriste. Hierdie tipe uitstappie is nie deel van die verblyfpaket nie, maar Lionel het aangebied om ons te gaan wys slegs omdat ons altwee 'n passie deel vir die natuur. 5 Sterre, welgedaan Lionel en Hannie, sien julle binnekort. Groetnis, die van Rooy's.
Ek en Hannie is totaal oorweldig deur julle dankbaarheid en bewondering vir die bietjie moeite wat ons gedoen het om julle verblyf aangenaam te probeer maak. Jou pragtige resensie laat ons klein en baie dankbaar voel. Dit sal vir ons 'n besondere voorreg wees om julle ter enige tyd weer te huisves.